open-index/open-wikipedia-markdown huggingface dataset:
Gary Cormack

**Gary Cormack** (født 27. mai 1950 i Kenora i Ontario) er en canadisk rullestolcurlingspiller. 

Han fikk diagnosen celebral parese i en alder av 33 år. 

På nasjonalt nivå har han sølv i det canadiske mesterskapet i 2005 og gull i 2006. 

## Resultater

## Eksterne lenker
*
Zabajkalskij kraj

**Zabajkalskij kraj** (russisk: Забайка́льский край) er et føderasjonssubjekt i Russland (en kraj) som ble opprettet 1. mars 2008 som følge av en sammenslåing av Tsjita oblast og Agino-Burjatsk autonome okrug, etter at en folkeavstemning om emnet ble avholdt 11. mars 2007.

Ravil Geniatulin, guvernøren i Tsjita oblast, ble valgt til guvernør i Zabajkalskij kraj 5. februar 2008 av et flertall av folkevalgte fra dumaene i både Tsjita oblast og Agino-Burjatsk. Han tiltrådte stillingen 1. mars 2008.

Zabajkalskij kraj ligger i den historiske regionen Transbajkal. Den har lange grenser mot Kina (998&nbsp;km) og Mongolia (868&nbsp;km) og interne grenser mot Irkutsk og Amur oblast, og republikkene Burjatia og Sakha.

Zabajkalskij kraj ligger i Jakutsk tidssone (YAKT/YAKST). Forskjellen til UTC er +0900&nbsp;(YAKT)/+1000&nbsp;(YAKST).

## Referanser


## Eksterne lenker
*
Édouard Chambon

**Édouard Chambon**, også kjent som **Edouard «doudou» Chambon**, har verdensrekord i å løse 3x3x3 Rubiks kube, med en tid på 9,18 sekunder, og raskeste gjennomsnittstid, på 11,48 sekunder. Disse rekordene ble satt i Murica Open 23. februar 2008. Chambon vant 3x3x3 Rubiks kube-begivenheten French Open i 2005, som var hans andre turnering. I første runde av turneringen slo han europarekorden for raskeste gjennomsnittstid. Senere det året tok han andreplass i verdensmesterskapet i Rubiks kube.

## Referanser
Silje Hvarnes

**Silje Hvarnes** (født 22. desember 1979) er en norsk veterinær som i 2008 vant femte sesong av reality-serien *[[Farmen]]*.

Hvarnes er utdannet ved Norges veterinærhøgskole i Oslo og har i tillegg utdannelse fra Budapest. Hun har også felterfaring fra Alaska.

I 2008 vant hun femte sesong av reality-serien *[[Farmen]]*. Siden var hun programleder (sammen med Gaute Grøtta Grav) i TV-serien *[[Villdyrlegen]]* som gikk på TV 2 i 2010 og 2012.  

Silje Hvarnes er fra Hvarnes i Larvik, men flyttet til Horten i ung alder. Hun var gift med Gaute Grøtta Grav fra 2011 til 2017.
## Referanser
Huitfeldt-bindingen

**Huitfeldt-bindingen** er en skibinding som er opprinnelsen til dagens moderne skibindinger. Den ble funnet opp av Fritz Huitfeldt i 1894, og hadde tåjern og lærreim rundt hælen.

Da bindingen ble lansert i 1894, ble den sett på som en revolusjon på området. Den hadde stive jernører og tilfredsstilte en rekke krav til en god binding, blant annet gav den god sidestøtte, den gnagde ikke, den var solid og var lett å reparere og den var heller ikke for dyr. Han kalte førsteutgaven «boltebinding», og den ble også satt i serieproduksjon i 1896 og forbedret i 1897. Siden ble den videreutviklet med en strammemekanisme i 1904 og etter hvert fikk den navn etter sportshandleren som fant den opp. Den fikk et stort marked i tretti år både innen langrenn og alpint. 

## Kilder
*Store norske leksikon, snl.no, Leif Torgersen Axell: *Fritz Huitfeldt* 2009-03-15

## Eksterne lenker
* Omtale av bindingen i biografiartikkel hos SNL
USS «Ronald Reagan» (CVN-76)

**USS «Ronald Reagan»** (CVN-76) er et amerikansk hangarskip i Nimitz-klassen med hjemmehavn på Naval Air Station North Island i California.

Skipet er oppkalt etter USAs tidligere president Ronald Reagan.

## Bilder

USSRONALDREAGANgoodshot.jpg|«Ronald Reagan» seiler gjennom Magellanstredet i 2004
NRCHRISTEN.jpg|Nancy Reagan døper «Ronald Reagan» i 2001
A starboard side view showing the Japanese Maritime Self Defense Force Kongou Class Guided Missile Destroyer JS Myoukou (DDG 175), underway sailing along side the U.S. Navy Nimitz Class Aircraft Carrier USS 070317-N-HX866-102.jpg|«Ronald Reagan» med en japansk jager i Filippinerhavet


## Litteratur

*

## Eksterne lenker
* USS «Ronald Reagan» sin nettside
Parlamentsvalget i Sør-Korea 2008

**Parlamentsvalget i Sør-Korea 2008** ble avholdt 9. april 2008.

Valgets vinner var det konservative Det store nasjonalpartiet (Hannara-dang) som vant 153 av tilsammen 299 seter i den sørkoreanske nasjonalforsamlingen, og gikk fra å være det største opposisjonspartiet til å bli regjeringsparti. Det liberal-konservative Det demokratiske partiet (Minju-dang) fikk 81 plasser, og gikk fra å være regjeringsparti til å bli det største opposisjonspartiet.

Tilsammen seks sørkoreanske parti fikk plass i den nye nasjonalforsamlingen.

## Parlamentsvalget i Sør-Korea 2008
**Mandatfordeling etter valget**(U = Uavhengige, S = Sosialdemokraisk)

**Mandatfordeling etter suppleringsvalg 2009, 2010, 2011** (mandater per 1. februar 2012)

### Mandatfordeling etter region

### Største parti i byer og fylker
## Referanser

*  Medlemmer i Sør-Koreas nasjonalforsamling etter partigruppe

## Eksterne lenker
*  National Election Commission
Palestinske sikkerhetsmyndigheter

**Palestinske sikkerhetsmyndigheter** (arabisk: , /as-sulṭaᵗᵘ l-filasṭīniyya/, *De palestinske sikkerhetsmyndighetene*, eller nok الأمن الوقائي, /al-’amn al-wiqā‘ī/, *Beskyttende sikkerhet[styrkene]*) er den palestinske selvstyremyndighetens (PNA) offisielle sikkerhetsapparat. Det ble opprettet i 1994 av Yasir Arafat som en del av Oslo-avtalen. Apparatet innehar en rolle tilsvarende vanlige politistyrker, men én avdeling som er ansvarlig for Gazastripen og én for Vestbredden.

Organisasjonen har blitt anklaget for tortur og mishandlende avhør mot Arafats politiske motstandere og andre konflikterende personer, som var mot PNA.

## Se også
* Fatah
* Palestinas frigjøringsorganisasjon
Zarinsk

**Zarinsk** (russisk: Заринск) er en by i Altaj kraj i Russland. Den ligger ved elva Tsjumysj, rundt 90&nbsp;km nordøst for Barnaul. Innbyggertall: 50&nbsp;368 (folketelling 2002).

Den ble grunnlagt som en bosetning ved jernbanestasjonen *Zarinskaja* (russisk: Заринская) som ble åpnet i 1952. Den fikk status som bymessig bosetning i 1958 og bystatus i 1979.

## Referanser


## Eksterne lenker
*
Novoaltajsk

**Novoaltajsk** (russisk: Новоалта́йск) ) er en by i Altaj kraj i Russland. Den ligger rundt 13&nbsp;km nordøst for Barnaul. Innbyggertall: 60&nbsp;015 (folketelling 2002).

Landsbyen *Tsjesnokovka* (russisk: Чесноковка) ble grunnlagt i 1736. I 1942 fikk den innvilget bystatus, og i 1962 ble navnet endret til det nåværende Novoaltajsk.

## Eksterne lenker
*
Arild Erikstad

**Arild Erikstad** (født 1954) er musikkjournalist og programleder i NRK. Han er prosjektleder for eksterne produksjoner og internasjonale kontakter i NRKs klassiske redaksjon. Erikstad er spesielt kjent som programleder for *[[Hovedscenen]]* og andre overføringer av klassisk musikk og opera i NRK, både radio og fjernsyn. Erikstad er president i IMZ International Music + Media Centre (IMZ). , visepresident i musikk-TV-gruppen i Den europeiske kringkastingsunionen og har de siste årene vært juryformann for Prix Italia og Golden Prague Festival, og er prosjektleder for den internasjonale finalen i Eurovision Young Musician i Wien. 

Han er utdannet *Diplom-Tonmeister* fra Musikkhøyskolen i Detmold i Tyskland. Han har vært kontrabassist i kammerorkesteret Tibor Varga, Det Norske Kammerorkester og Deutsche Bachsolisten. 

Erikstad har produsert mer enn hundre klassiske CD-plater med ensembler, orkestre og kor. Flere av innspillingene har vunnet Spellemannprisen.

Erikstad ble ansatt i NRK i 1983, og har vært bl.a. redaksjonssjef, fagsjef og prosjektredaktør for musikk, og han satt i ledergruppen for utviklingen av NRK2. Han ble nominert til Gullruten 2021 sammen med Terje Hellem og Per Asbjørn Ravnaas i klassen beste lydproduksjon for *Inspirert av Beethoven – konsertfilm med Leif Ove Andsnes fra Baroniet Rosendal*.

Han var juryformann for Virtuos 2008. Sammen med Anne Grosvold ledet han åpningssendingen fra Operahuset i Oslo samme år.

Fra 1996 til 2024 var han NRKs kommentator fra Nyttårskonserten.

## Referanser
Slavgorod

**Slavgorod** (russisk: Сла́вгород) er en by i Altaj kraj i Russland. Den ligger rundt 350&nbsp;km vest for Barnaul og 10&nbsp;km sør for nabobyen Jarovoje. Innbyggertall: 34&nbsp;800 (2005 est.), 34&nbsp;335 (folketelling 2002).

Under den kalde krigen lå Slavgorod flybase 5 km sør for byen.

## Eksterne lenker
*
RIM-7 Sea Sparrow

**RIM-7 Sea Sparrow** er et amerikansk overflate-til-luft missil som er basert på AIM-7 Sparrow-missilet. 
Missilet blir benyttet av mange mariner rundt om i verden, og var blant annet i bruk på de norske fregattene i Oslo-klassen. 

## Eksterne lenker
Hareid Idrettslag

**Hareid Idrettslag** (stiftet 28. desember 1922) er et idrettslag fra Hareid på Sunnmøre. Hareid spiller med røde drakter, blå shortser og røde strømper. Bortedraktene er gule eller hvite.

Hareid er naboklubben til 2.-divisjonsklubben Hødd. Hareid spiller, i 2018, i 4. divisjon (lik 3. divisjon før omleggingen i 2016). 

Hareid er kjent som en god klubb for spillere å utvikle seg på. Eksempel på kjente spillere som har spilt på Hareid er: Åge Hareide og Fredrik Aursnes.

I 2017 kom Hareid på en sterk 7.-plass i serien og spilte dermed NM i 2018.

Hareid har også gjort det bra på guttenivå. I 2015 vant Hareid G-16 Norway Cup-finalen. I 2017 tok et G-16-lag fra Hareid enda et nytt gull, da dem slo Førde 3-2 i finalen, laget tapte ikke en eneste kamp i turneringen.

## Fotball
Hareid har til sammen spilt elleve sesonger på nivå tre i norsk fotball for herrer (1981-1990 + 1992). Beste prestasjoner er 3.-plassene i 1987 og 1988. I 1988 endte Hareid for første og hittil eneste gang høyere enn nabo Hødd i seriesystemet.

I 2010 spilte herrelaget i fotball i 3. divisjon for tiende året på rad, noe som er rekord på Sunnmøre. 2010-sesongen endte med Hareid på en 7.-plass. Grunnet omleggingen og halvering av antall av 3. divisjonsavdelinger medførte dette at Hareid rykket ned til 4. divisjon sammen med de fem lagene under. Hareid sin spiller Kim Tore Husøy ble toppscorer i 3. divisjon avdeling 17 den sesongen og scoret 20 mål. Nest mest scorende var Ronny Jørgensen med 8 mål.

I 2012-sesongen i 3. divisjon, etter å ha rykket opp fra 4. divisjon i 2011.

### Tabell

### Trenere
Trenere for herrelaget i fotball de siste 30 år:

* Hans Gisle Holstad (1979–1982)
* Kjell Tynes (1983–1984)
* Hans Gisle Holstad og Harald Møller (1984–1985)
* Reidar Vågnes (1986–1987)
* Harald Møller (1988)
* Harald Møller og Hans Gisle Holstad (1989)
* Bjørn Andersen (1990)
* Harald H. Rise (1991)
* Harald Åsland Riise (1992)
* Otto Sundgot (1993)
* Hans Gisle Holstad (1994)
* Bjørn Roppen (1995)
* Inge Gjerde (1996)
* Arne Sørensen og Willy Nesset (1997)
* Willy Nesset og Nils P. Skeide (1998)
* Willy Nesset (1998)
* Svein Dag Slettebakk og Ottar Pilskog (1998)
* Bjørge Worren og Arne Klepp (1999)
* Knut Jens Ertesvåg (2000–2002)
* Kenneth Moldskred (2003–2006)
* André Skotheim (2007)
* André Skotheim og Geir Televik (2008)
* André Skotheim (2009)
* Bjørge Worren (2010)
*Kenneth Moldskred (2017-)

## Referanser


## Eksterne lenker
*
Kamen-na-Obi

**Kamen-na-Obi** (russisk: Ка́мень-на-Оби́) er en by i Altaj kraj i Russland. Den ligger på venstre bredd av elva Ob, rundt 170&nbsp;km nordvest for Barnaul. Innbyggertall: 45&nbsp;300 (2005 est.), 44&nbsp;375 (folketelling 2002).

Bosetningen ble grunnlagt i 1751. Bystatus ble innvilget i 1915. 

De viktigste virksomhetene i byen er næringsmiddelindustri og produksjon av teglstein og møbler.

## Eksterne lenker
*
Mohammed Dahlan

**Mohammed Dahlan** () (født 29. september 1961), også kjent som **Abu Fadi**, er en palestinsk politiker. Han var tidligere leder for de palestinske sikkerhetsstyrkene på Gazastripen, parlamentsmedlem og del av Fatahs sentralstyre, og nå i opposisjon til Mahmoud Abbas.

Dahlan er født og oppvokst i flyktningleiren Khan Younis på Gazastripen, av en flyktningfamilie fra Hamama, en depopulert palestinsk by nord for dagens Ashkelon. Han var blant Fatahs «yngre garde», og mens Dahlan studerte ved universitetet i Gaza var han med å stifte og ledet partiets ungdomsfløy Shabiba. Han ble deportert av Israel fra Gaza til Jordan i 1987, og sluttet seg til PLO og Fatahs ledelse i Tunis. Mohammed Dahlan vendte tilbake i 1994 etter Oslo-avtalen. Som leder for sikkerhetsmyndighetene på Gazastripen kontrollerte han en styrke på 20 000 mann, og pleiet tette relasjoner til israelske, amerikanske og regionale etterretningsorganisasjoner. Styrkene ble under hans ledelse beskyldt for grove menneskerettighetsbrudd, særlig mot Hamas-medlemmer. Dahlan trakk seg i 2001 i det han beskrev som en protest mot korrupsjon under Arafats styre. 

I 2004 ble Muhammed Dahlan utnevnt av Abbas som innenriksminister med ansvar for koordinering med Israel og satt til 2006, da han ble valgt til PLC for Khan Younis. Som leder for det nasjonale sikkerhetsrådet forberedte Dahlan angivelig et USA-støttet militærkupp mot Hamas-myndighetene på Gaza, men Hamas kom dem i forkjøpet. 

Dahlan ble valgt inn i Fatah's sentralstyre i 2009, men utvist i 2011 og bor i eksil i UAE. Han dannet en Fatah- utbryterfraksjon "Demokratisk reform-blokk" i opposisjon til Abbas. I 2016 ble Dahlan fratatt sin immunitet som parlamentsmedlem og dømt for korrupsjon in absentia. Tyrkia har beskyldt ham for å være involvert i kuppforsøket der i 2016. Dahlan regnes for å ha tette bånd til Egypts president al-Sissi og til det israelske sikkerhetsapparatet. 

## Referanser
Misurata

**Misratah** er en kommune og en by i Libya, med geografisk beliggenhet nordvest i landet. Misratah har 360&nbsp;521 innbyggere, noe som gjør byen til Libyas tredje største.

Kommunen grenser mot Middelhavet i nord, og mot fire andre libyske kommuner i innlandet.
Jarovoje

**Jarovoje** (russisk: Яровое) er en by i Altaj kraj i Russland. Den ligger rundt 350&nbsp;km vest for Barnaul og 10&nbsp;km sør for nabobyen Slavgorod. Innbyggertall: 21&nbsp;800 (2005 est.), 21&nbsp;363 (folketelling 2002).

Jarovoje ble grunnlagt i 1943. Den fikk innvilget bystatus i 1993.
## Eksterne lenker
*
Sea Sparrow (andre betydninger)

**Sea Sparrow** har flere betydninger:

* RIM-7 Sea Sparrow – overflate-til-luft-missil
* RIM-162 ESSM (Evovled Sea Sparrow Missile) – overflate-til-luft-missil
Operagata (Oslo)

**Operagata** (1-77, 2-36) er en gate langs Operahuset i Bjørvika i Oslo. Den er den eneste parallellgaten til Dronning Eufemias gate.

## Historie
Gata har navn etter Operahuset i Oslo, som ligger langs gata og ble åpnet 12. april 2008. Cirka 200 meter av gata vest for Akerselva ble åpnet kort tid før Operaen. Et par år senere åpnet Bjørvikatunnelen, og gamle E18, som lå rett nord for Operagata, ble fjernet. Først på dette tidspunktet fikk Operagata et mer vanlig gatepreg.

Navnet ble bestemt av bydelsutvalget i Bydel Gamle Oslo 13. februar 2007. 

## Beskrivelse
Operagata går øst–vest. Mot øst vil den ende i krysset med de planlagte gatene Rostockgata (mot nord) x Lohavngata (mot syd), mens den i vest slutter ved gaten Langkaia. På vestsida av Langkaia starter gateløpet på nytt – som Tollbugata. Den hører til Christian IVs by, den såkalte Kvadraturen. Øst for Akerselva ligger gaten i bydel Gamle Oslo, vest for elva i området Sentrum.

Adressene med oddetall (på sørsiden av gaten) ligger kun på østsiden av Akerselva. Grunnen til dette er at Operaen - som dekker hele sørsiden av gaten vest for elva - i stedet har adressen Kirsten Flagstads plass 1.

## Eksterne lenker
* Høringssak om gatenavn i Bjørvika, Bydel Oslos hjemmeside, 2005 (lest 4. april 2008)
* Prosjekt: Operagata vest i rute. Oslo kommune, Fjordbykontoret, 22. februar 2008
Shōnen

**Shōnen** er en betengelse på japansk manga, hvor målgruppen primært er unge gutter. Oftest innebærer dette action-helter og action-fylte fortellinger. Shōnen serier handler ofte om vennskap og å ikke gi opp. Eksempler på Shōnen-serier er *[[Naruto]]*, *[[Dragon ball]]*,*[[Bleach (manga)|Bleach]]* og ''One Piece''

## Referanser
Snorre A. Rotbæk

**Snorre Allan Rotbæk** (født 1971) er en norsk profesjonell poker-spiller. Han er mest kjent for å ha vunnet realityserien *[[Farmen]]* på TV 2 i 2004.

Rotbæk vant poker-turneringen under Bergen Spillfestival i 1999 og 2000, og hadde i mange år poker som en vesentlig del av inntektsgrunnlaget . I 2004 deltok han og vant realityserien *[[Farmen]]*. I 2005 deltok han i ''Celeb Poker'' på TV3. 

I 2010 startet han et crossfitsenter i Bergen hvor han er han daglig leder og personlig trener.

Rotbæk er født og oppvokst på en gård i Lier, men har vært bosatt i Bergen siden midten av 1990-årene. 

## Referanser
University of Idaho

** University of Idaho** (forkortet **UI**) er et delstatseid, forskningsbasert land-grant-universitet i Moscow i delstaten Idaho, USA. Campus er på 16.4&nbsp;km². Det ble opprettet i 1889, og de første avgangselevene i 1896 var to menn og to kvinner.

Skolene ved *UI* er:
*College of Agricultural and Life Sciences 
*College of Art and Architecture 
*College of Business and Economics 
*College of Education 
*College of Engineering 
*College of Graduate Studies 
*College of Law 
*College of Letters, Arts, and Social Sciences (2002) 
*College of Natural Resources  
*College of Science (2002)

Ved universitetet var det 11&nbsp;739 studenter og 590 vitenskapelig ansatte i 2006, og samme året var skolepengene US$ 4&nbsp;200 for studenter folkeregistrert i Idaho. Studiene gis opp til doktorgradsnivå.

Universitetet har et meget godt arboret fra 1920. Biblioteket er delstatens største med 1,4 millioner boktitler, blant annet mye originalmanuser av Idaho-forfatteren Ezra Pound.

Blant tidligere studenter finner vi W. Mark Felt, tysteren som var «Deep Throat» og varslet om avlyttingen av demokratene som førte til Watergate-skandalen.

## Referanser


## Eksterne lenker
*
Gornjak

**Gornjak** (russisk: Горня́к) er en by i Altaj kraj i Russland. Den ligger rundt 300&nbsp;km sørvest for Barnaul.

Bosetningen ble grunnlagt på 1700-tallet som landsbyen (selo) *Zolotukha* (russisk: Золоту́ха). I 1942 ble en bosetning for gruvearbeidere, kalt Gornjak, etablert på stedet hvor Zolotukha lå. Den fikk status som bymessig bosetning i 1946 og bystatus i 1969.

## Referanser


## Eksterne lenker
*
Alejsk

**Alejsk** (russisk: Але́йск) er en by i Altaj kraj i Russland. Stedet huser 35. motoriserte infanteribrigade Det ligger ved elva Alej (ei sideelv til Ob), rundt 120&nbsp;km sørvest for Barnaul. Innbyggertall: 28&nbsp;700 (2005 est.), 28&nbsp;551 (folketelling 2002).

Den tidligere Alejsk flybase lå 6 km vest for byen.

## Eksterne lenker
*
Stillas

**Stillas** er en midlertidig arbeidsplattform eller opphengskonstruksjon.  Moderne stillas er basert på modulsystemer som kan bygges i flere etasjer og seksjoner sideveis. Ofte gjøres det forankringer i objektet som stillaset er montert inntil, for styrket stabilitet. Enklere stillaser har med vekslende hell vært brukt av menneskene gjennom alle tider.

I dag består gjerne stillas av rammer i aluminiumsrør eller stålrør i standardiserte lengder og med gripeordninger og låseanordninger i hver ende for sammenføyning, stabilisering og utvidelse. Gulvene er gjerne standardiserte moduler i aluminiumsprofiler og/eller vannfaste treplater med festeanordninger for sikker forankring til stillasets ramme. 

## Krav

Det stilles i dag strenge krav til slikt utstyr, og man skal følge de instruksjoner og anvisninger som gis fra leverandør eller utleier. I arbeidslivet er dette utstyret bruksregulert under HMS og KS-systemene i gjeldende bedrifter.
Hasse og Tage

**Hasse og Tage**, eller **Hasseåtage**, ble en populær benevnelse på Hans Alfredson og Tage Danielsson, som sammen laget revyer og filmer samt skrev mange klassiske sketsjer. Stavningen «Hasseåtage» begynte å benyttes i svenske aviser da de ble kjente, først med revyen *[[Gröna hund]]*, som spiltes på Gröna Lund i 1962, men selv brukte de ikke benevnelsen. Den aller første som brukte betegnelsen var Åke Cato i Expressen, han stavet det imidlertid «HassåTage».

## Felles priser og utmerkelser
I 1964 fikk duoen utmerkelsen *[[Kasper]]* som årets morsomste komiker. I 1968 fikk de Karl Gerhard-priset og i 1972 ble de tildelt Taube-stipendiet.

## AB Svenska Ord
Samarbeidet mellom Alfredson og Danielsson ble forretningsmessig organisert gjennom aksjeselskapet *[[AB Svenska Ord]]*, som ble registrert den 12. desember 1961. Aksjeselskapet produserte deres revyer, stykker og filmer fram til Danielssons bortgang i 1985, da selskapet ble avviklet. Selskapet omfattet også plateetiketten Svenska Ljud, der Hasse og Tage laget et 30-talls LP-plater og noen singler. Selskapets sekretær var Mona Haskel.

## Museum
Den 1. juli 2006 ble et Hasse & Tage-museum innviet i den skånske småbyen Tomelilla.

## Revyer
*1959 – *[[Doktor Kotte slår till" eller "Siv Olsson]]"*
*1962 – *[[Gröna Hund|Gröna Hund på Gröna Lund]]*
*1963 – *[[Hålligång|Hålligång på Berns]]*
*1963 – *[[Konstgjorda Pompe]]*
*1964 – *[[Gula Hund]]*
*1966 – *[[Å vilken härlig fred]]*
*1966–1967 – *[[Lådan (revy)|Lådan]]*
*1969 – *[[Spader, Madame!]]*
*1970 – *[[88-öresrevyn]]*
*1973 – *[[Glaset i örat]]*
*1976 – *[[Svea Hund på Göta Lejon]]*
*1979–1980 – *[[Under dubbelgöken]]*
*1982 – *[[Fröken Fleggmans mustasch]]*

## Filmer
*1964 – *[[Pus ta meg]]*
*1965 – *[[Att angöra en brygga]]*
*1968 – *[[I hodet på en gammal gubbe]]*
*1969 – *[[Herkules Jonssons storverk]]* (julekalender)
*1971 – *[[Äppelkriget]]*
*1972 – *[[Mannen som sluttet å røke]]*
*1975 – *[[Egget er löst]]*
*1975 – *[[Slipp fangene fri – det er vår!]]*
*1975 – *[[Karl-Bertil Jonssons jul]]* (kortfilm)
*1978 – *[[Picassos eventyr]]* 
*1981 – *[[Sopor]]*
*1982 – *[[Den enfoldige morderen]]*
*1984 – *[[Ronja Røverdatter (film fra 1984)|Ronja Røverdatter]]*
*1983 – *[[P&B]]*
*1985 – *[[Falsk som vann]]*
*1987 – *[[Jim & piratene]]*

## Eksterne lenker
* 
*
University of Kansas

** University of Kansas**, forkortet ***KU***, er et delstatseid universitet i Lawrence i delstaten Kansas, USA. De fleste fasilitetene ligger rundt storbyen Kansas City, men det er også underavdelinger i Wichita, Topeka, og Parsons.

Det ble opprettet i 1866. Jus-utdanningen og en del andre fagretninger er ganske høyt rangert i USA. Lynx nettleser ble utviklet her og brukte hypertekst-språk før Tim Berners-Lee oppfant HTML.

Skolene er:
* College of Liberal Arts
* School of Architecture and Urban Design
* School of Business
* School of Education
* School of Engineering
* School of Fine Arts
* School of Journalism and Mass Communication
* University of Kansas School of Law (1893)
* School of Pharmacy
* School of Social Welfare
* University of Kansas Honors Program
* University of Kansas Medical Center
** School of Medicine
** School of Nursing
** School of Allied Health

Ved universitetet var det 28&nbsp;924 studenter og 1&nbsp;283 vitenskapelig ansatte i 2006, og samme året var skolepengene US$ 6&nbsp;153 for studenter folkeregistrert i Kansas. Studiene gis opp til doktorgradsnivå.

Lærestedet har et naturhistorisk museum samt Spencer Museum of Art.

## Referanser


## Eksterne lenker
* 
* University of Kansas School of Law
Belokurikha

**Belokurikha** (russisk: Белоку́риха) er en by i Altaj kraj i Russland. Den ligger ved elva Bolsjaja Belokurikha, rundt 250&nbsp;km sør for Barnaul. Innbyggertall: 14&nbsp;700 (2005 est.), 14&nbsp;533 (folketelling 2002).

Belokurikha er et balneologiske kursted, kjent for sine varme kilder.

## Eksterne lenker
*
Rubtsovsk

**Rubtsovsk** (russisk: Рубцо́вск) er en by i Altaj kraj i Russland. Den ligger ved elva Alej (ei sideelv til Ob), rundt 270&nbsp;km sørvest for Barnaul. Innbyggertall: 163&nbsp;063 (folketelling 2002).

Bosetningen ble grunnlagt i 1886, og fikk bystatus i 1927.

Rubtsovsk lufthavn ligger 7 km nord for byen.

## Eksterne lenker
*
Villa Arnaldi

**Villa Arnaldi** i Meledo di Sarego (Vicenza) er et villaprosjekt av Andrea Palladio fra 1547 som aldri ble fullført. Bygget er idag i dårlig stand.

Dette beskjedne bygget som åpenbart ikke er fullført gir ett unikt innblikk i prosessen som vi vanligvis bare kan se resultatet av i mange av Palladios villaer, prosessen med å omforme ett eksisterende bygg til ett med helt ny arkitektur.

Vincenzo Arnaldi. en av Vicenzas rikeste og mest inflydelsesrike personer, engasjerte i 1547 Andrea Palladio til å omforme 1400-talls landbrukseiendommen han akkurat hadde skaffet seg. Formålet med ombyggingen var å øke verdien av hensyn til en konflikt med en av de tidligere eierne. I 1565 ble den konflikten løst, og Arnaldi avsluttet umiddelbart ombyggingen. Han leide så ut huset uten tanke på å fullføre det.

En serie egenhendige tegninger gjør det mulig å følge utviklingen av arkitektens ideer for ombygging av de uregelmessige 1400-talls byggene. De illustrerer hans forsøk på å gjøre bygningsmassen regelmessig, og å finne en symmetri innen den nye romfordelingen. Huset ble organisert rundt en loggia med tre buer og mindre rektangulære åpninger på flankene. Disse åpningene eksisterer fortsatt, men er nå avblokkert. Han innrammet dessuten vinduene på sin vanlige måte.

## Eksterne lenker
* 

* Det internasjonale senter for studier av Andrea Palladios arkitektur  (engelsk og italiensk)
Hedmark distriktshøgskole

**Hedmark distriktshøgskole** ble etablert i 1977 på Rena i Åmot kommune. Denne distriktshøgskolen ble i 1994 innlemmet i den nye Høgskolen i Hedmark. 

Skolen tilbød studier i økonomiske og administrative fag. Evenstad skogskole og Blæstad landbruksskole ble i 1989 en del av Hedmark DH.
University of Kentucky

** University of Kentucky ** er et delstatseid, land-grant-universitet i Lexington i delstaten Kentucky, USA. Det ble opprettet i 1865 som Agricultural and Mechanical College of Kentucky (A&M), ved hjelp av føderale midler gjennom Morrill Act. Kvinner ble tatt inn fra 1880.

En egen *Agricultural Experiment Station* ble opprettet i 1885 under Hatch Act og en av landets tidligste versjoner av en *Agricultural Extension service* allerede i 1910. Og i 1925 ble  Gatton College of Business and Economics opprettet. Svarte ble tatt opp i 1849 som følge av søksmål fra en søker. Sju år senere ble *University of Kentucky College of Medicine* grunnlagt.

Collegene og skolene er:
*College of Agriculture 
*College of Arts and Sciences 
*College of Communications & Information Studies 
*College of Dentistry 
*College of Design 
*College of Education 
*College of Engineering 
*College of Fine Arts 
*College of Health Sciences 
*College of Law 
*College of Medicine 
*College of Nursing 
*College of Pharmacy 
*College of Public Health 
*College of Social Work 
*Gatton College of Business and Economics 
*Patterson School of Diplomacy and International Commerce 
*Martin School of Public Policy and Administration

Medisin- og biologistudiene holder høyt nivå med solide nasjonale rangeringer. Genetikeren Thomas Hunt Morgan, fikk Nobelprisen i fysiologi eller medisin i 1933. Blant collegene som helhet er derimot bare jus-utdanningen på topp-100-plassering nasjonalt. Lærestedets akademiske ambisjoner er derimot høye.

Ved universitetet var det 28&nbsp;382 studenter og 1&nbsp;742 vitenskapelig ansatte i 2006, og samme året var skolepengene US$ 7&nbsp;096 for studenter folkeregistrert i Kentucky. Studiene gis opp til doktorgradsnivå.

Universitetet har i alt femten små og større biblioteker. Det svært påkostede William T. Young Library (1998) har 1,2 millioner boktitler.

## Distribuerte studier
Under paraplyorganisasjonen UKCRH (UK Center for Rural Health) samarbeider Colleges of Health Sciences, Medicine, Nursing, Pharmacy, Public Health og Social Work med lokale myndigheter, om opplæring og praksisplasser i det sørøstlige Kentucky, som i byene Hazard og Pikeville, for å styrke det medisinske og sosialmedisinske tilbudet i regionen.

## Referanser


## Eksterne lenker
*
Telia Finland

**Telia Finland** er navnet på et tidligere finsk teleselskap, som 1. januar 2003 ble slått sammen med svenske Telia og dannet det nåværende teleselskapet TeliaSonera. Hovedkvarteret til det nye selskapet er i Stockholm, men det er børsnotert både der og i Helsingfors.

Sonera er fortsatt merkevaren til Telia Companys produkter og tjenester innen fasttelefoni og mobiltelefoni i Finland, på samme måte som Telia fortsatt er merkenavnet i Sverige.

## Eksterne lenker
*
Elisa Oyj

**Elisa Oyj** er et finsk, privat-offentlig teleselskap. Det er den nest største markedsaktøren innen telekommunikasjon i landet, etter svensk-finske Sonera. 

Elisa ble grunnlagt i 1882 siden Finland ikke hadde telemonopol. og oppstod som et overbyggende merkenavn som forener en rekke eldre, lokale og regionale telefonselskaper (tidligere **[[Radiolinja]]**), og har både mobil- og fasttelefoni. Fram til 2000 het fasttelefoniselskapet *Helsingin puhelinyhdistys* og var kollektivt eid av de lokale og regionale teleselskapene, mens mobiloperasjonen het Radiolinja. Elisa kjøpte opp radiolinja i etapper på 1990-tallet.

27. mars 1991 ble verdens første GSM-samtale foretatt i nettet til Radiolinja.

Norske Telenor og britiske Vodafone er strategiske partnere med Elisa i Norden, som ledd i konkurransen mot TeliaSonera.

## Se også

* Kabelhendelsen i Finskebukta 2024

## Eksterne lenker
*
O2 (selskap)

**O2 plc** er navnet på mobiltelefonidelen av det tidligere britiske telemonopolet British Telecom, og eies siden 2005 av det spanske teleselskapet Telefonica. BTs mobiltelefontjeneste BT Cellnet ble skilt ut i selskapet **O2 plc** i november 2001.

O2 har mobilvirksomhet i Storbritannia, Slovakia, og Tyskland.

## Eksterne lenker
*
BT Group

**BT Group plc** (tidligere **British Telecom plc**) er navnet på et britisk teleselskap som tilbyr fasttelefoni og bredbånd. Selskapet ble privatisert i (1984). Selskapet har hovedkontor i London, England. Det har virksomhet i rundt 180 land og er den største leverandøren av fasttelefoni og bredbånd, og mobiltjenester i Storbritannia, og tilbyr også abonnementsbasert TV og IT-tjenester.

Den tidligere mobiltelefontjenesten (BT Cellnet) ble skilt ut i selskapet O2 plc i 2001, og det inngår i dag i spanske Telefonica.

Historien strekker seg tilbake til en håndfull lokale telegrafselskaper som i 1868 ble slått inn under Postvesenet, og som startet med telefoni i 1882. Selskapet ble privatisert i 1984.

British Telecom er fortsatt et meget stort teleselskap målt etter omsetning, og det har operasjoner i 170 land, men 2/3 av omsetningen skjer i det britiske markedet. På grunn av treghet med å tilby andre konkurrerende selskaper adgang (LLUB) til kobbernettet i England, ble British Telecom i 2005 tvunget av telemyndigheten Oftel til å godta at infrastrukturen ble skilt ut i det BT-eide, men juridisk selvstendige selskapet Openreach.

## Referanser


## Eksterne lenker
*
Supé

**Supé** er betegnelsen på et aftensmåltid, gjerne servert etter klokken 20. I dette elegante måltid serveres  veltilberedt mat av enklere type, men av desto mer eksklusiv karaktér.
Conan III, hertug av Bretagne

**Conan III av Cornwall** (bretonsk *Konan III a Vreizh*, og *Konan Kerne*; født ca. 1093, død 17. september 1148) var hertug av Bretagne fra 1112 til sin død. Han var sønn av hertug Alan IV Fergant og Ermengarde av Anjou.

Conan III allierte seg med kong Stefan av England i sin krig mot den fordrevne keiserinne Maud (Matilda). I takknemlighet for hans støtte opprettet Stefan for Conans svigersønn Alan til tittelen som første jarl av Richmond.

Conan ble gift en gang før 1113 til Maude (også kalt for Maud FitzRoy), en illegitim datter av kong Henrik I av England. Med Maude fikk han tre barn; Hoèl av Cornwall (død 1156), Bertha (født ca. 1114), og Constance. Senere, da hans svigersønn Alan døde i 1146, dro Bertha fra England.

På sin dødsseng i 1148 gjorde Conan sin sønn Hoèl arveløs fra å etterfølge hertugdømmet, slo fast at han var illegitim og ikke en sønn av ham. Dette førte overraskende til at Bertha ble hans arving og etterfølger, men Hoèl kom til holde tilbake grevskapet Nantes.

## Referanser
Kobberaksess

**Kobberaksess**, på engelsk kjent som **local loop unbundling** (**LLU** eller **LLUB**), er betegnelsen på konkurrerende teleselskapers regulerte adgang på like vilkår til en (tidligere) monopolists telenett (fastnettet) inn mot kunden i husstanden, ofte det såkalte «kobbernettet». Regulert og pålagt plikt til å gi tilgang til fiber- eller annet transportnett utenom aksessnettet til husstandene, kalles bitstrøm-aksess eller «fiberaksess». Pålagt plikt til å stille sentraler til disposisjon for konkurrenters utstyr, kalles telelosji.

Kobberaksess er et regulert og pålagt produkt for wholesale-organisasjonene i alle europeiske dominerende teleselskaper, siden kobberaksess er et marked som er regulert av Europakommisjonen.

I Norge ble Telenor pålagt å gi kobberaksess i 2001, og tilbyr dette gjennom sitt infrastrukturselskap Jara. I Storbritannia motsatte British Telecom seg lenge å tilby kobberaksess, og resultatet ble at telemyndigheten Oftel tvangsmessig skilte ut wholesale-virksomheten i et BT-eid, men juridisk selvstendig selskap, OpenReach.

## Se også
* Tjenesteleverandør
* Videreselger
* Virtuell operatør
* MVNO
* Roaming
* Telelosji
* Bitstrøm-aksess
* Samtrafikk

## Eksterne lenker
* Post- og teletilsynet  om regulering av sterk markedsstilling i lokalt telefoninett (Marked 1)
* Post- og teletilsynet om regulering av sterk markedsstilling i marked for lokal kobberaksess (LLUB, Marked 4 og 5)
* Lovdata, Ekomforskriften
* Lovdata,  Offentlig nett-forskriften
Bitstrøm-aksess

**Bitstrøm-aksess**, også kalt **fiberaksess**, er innen telekommunikasjon betegnelsen på konkurrerende teleselskapers regulerte adgang på like vilkår til en dominerende tjenesteleverandørs fiber- og transportnett (IP- og fastnett) på strekningene mellom de aksessnettene som går inn tilhusstandene («kobbernettet»). Regulert og pålagt plikt til å gi tilgang til kobber- og aksessnettet til husstandene, kalles LLUB eller «kobberaksess». Pålagt plikt til å stille sentraler til disposisjon for konkurrenters utstyr, kalles telelosji.

Bitstrøm-aksess er et regulert og pålagt produkt for wholesale-organisasjonene i mange europeiske dominerende teleselskaper, også i Norge hvor Telenor plikter å gi konkurrentene bitstrøm-aksess. 

## Se også
* Tjenesteleverandør
* Videreselger
* Virtuell operatør
* MVNO
* LLUB
* Telelosji
* Roaming
* Samtrafikk

## Eksterne lenker
* Post- og teletilsynet  om regulering av sterk markedsstilling i grossistmarkedet for overføringskapasitet (Marked 6)
* Eksempel på kapasitetsavtaler - fra jara.no
* Lovdata, Ekomforskriften
* Lovdata,  Offentlig nett-forskriften
Bergen Gay Radio

**Bergen Gay Radio** var en nærradio for homofile i Bergen på 1980-tallet, drevet i regi av DNF'48 Bergen Region. Ildsjel og ansvarlig redaktør, frem til sin død i 1992, var Erik F. Harrison. 

Radioen hadde sin første sending torsdag 1. desember 1983 og sendte i begynnelsen fra studioet til Puddefjord Radio. Var en kort tid innom studioet til Radio Bergen men fikk etterhvert sitt eget studio. 

Bergen Gay Radio hadde flere uavhengige redaksjoner. Hovedredaksjonen ble styrt av Erik F. Harrison, og hadde ansvaret for de fleste sendingene. Ungdomsgruppen i Bergensregionen hadde sin egen redaksjon, og sitt eget en-times program hver uke. Kirkegruppen hadde også egne sendinger for kristne homofile. 

Stasjonen hadde to homopolitiske sendinger i uken, en times sending hver onsdag ettermiddag hvor Erik F. Harrison gikk gjennom alle relevante homo-politiske hendelser den siste uken, og en nattsending fra sent søndag kveld til mandag morgen, hvor programlederne ofte tok opp et emne, og lot lytterne ringe inn med sine synspunkt. Blant de kontroversielle emnene den gang var homofile ekteskap og homo-adopsjon.
Jibril Rajoub

**Jibril Rajoub** (født 14. mai 1953) er en palestinsk tidligere rådgiver for nasjonal sikkerhet i den palestinske selvstyremyndighetens (PNA) offisielle sikkerhetsapparat, de palestinske sikkerhetsmyndighetene, da han jobbet under Arafat-administrasjonen. Rajoub er medlem av partiet Fatah.

## Referanser
Pochutekisk

**Pochutekisk** er et utdødd uto-aztekisk språk i den aztekiske undergruppa som ble snakka i og rundt byen Pochutla ved stillehavskysten i den meksikanske delstaten Oaxaca. Språket døde ut en gang på 1900-tallet.

I 1917 ble pochutekisk dokumentert i en kort artikkel av Franz Boas, og på 1970-tallet traff lingvisten Tim Knab på to gjenværende talere av språket. Knab mener at det fortsatt kan ha levd noen få pochutekisktalende personer på starten av 2000-tallet.
Erik F. Harrison

**Erik F. Harrison** (født 17. april 1932 i Newcastle, død 20. oktober 1992 i Bergen) var en britisk immigrant som slo seg ned i Bergen i 1960. Han ble en frontfigur for DNF'48 i Bergen. 

Erik var den første norske homofile som sto frem i avisene i Bergen som hiv-positiv. Han tok initiativet til å starte Bergen Gay Radio. Fra han stod frem som hiv-positiv, jobbet han utrettelig for å promotere sikker sex både for homser og heterofile. 

Han var DJ i *homoklubben i Bergen* i en årrekke. Han drev også trykkeriet til homoklubben i Bergen, som ved siden av diskoteket, stod for inntektene til regionen. 

Erik F. Harrison døde av aids i 1992. Han ble tildelt *Homoprisen* 1992.
## Referanser
Culhuacan

**Culhuacan** (eller **Colhuacan**) var en av de nahuatl-talende førkolombianske bystatene i Mexicodalen. Culhuacan ble grunnlagt av toltekerne under Mixcoatl, og var den første toltekiske byen. Byen var den første som kalte lederen sin for *[[tlatoani]]* («taler»).

Culhuacan overlevde Tollans fall, og opprettholdt posisjonen sin fram til midten av 1300-tallet. Teotihuacáns tlatoani Acamapichtli var sønn av Culhuacans tlatoani Nauhyotzins datter.
Youth and Young Manhood

***Youth & Young Manhood*** er Kings of Leons debutalbum, utgitt i august 2003.

Albumet så ut til å splitte fansen; mens noen verdsatte albumets blanding av southern rock og Strokes-inspirert alternativ rock, var det andre som så på det som kjedelig og forslitt.

«Molly's Chambers», «Wasted Time» og «California Waiting» ble alle utgitt som singler og «Red Morning Light» ble introduksjonen på spillet *FIFA Football 2004*. «Spiral Staircase» ble brukt i PS3-spillet *Motorstorm*. «Red Morning Light» ble også brukt i en reklamefilm for Ford Focus.

Albumet ble spilt inn i Sound City Studios i California, hvor blant andre Nirvanas *[[Nevermind]]* og Fleetwood Macs *[[Rumours (album)|Rumours]]* ble spilt inn, og i Shangri-La Studio i Malibu.

## Sporliste

Alle sangene er skrevet av Caleb Followill, Nathan Followill og Angelo Petraglia.

# «Red Morning Light» – 2:59    
# «Happy Alone» – 3:59  
# «Wasted Time» – 2:45 
# «Joe's Head» – 3:21  
# «Trani» – 5:01 
# «California Waiting» – 3:29 
# «Spiral Staircase» – 2:54  
# «Molly's Chambers» – 2:15
# «Genius» – 2:48 
# «Dusty» – 4:20
# «Holy Roller Novocaine» – 4:01
# «Talihina Sky» (bonusspor) – 3:48

## Singler

****«Molly's Chambers»***
*** Utgitt: 11. august 2003 
***Listeplass: #23 (UK Singles Chart) 
****«Wasted Time»*** 
***Utgitt: 20. oktober 2003
***Listeplass: #51 (UK Singles Chart)
****«California Waiting»*** 
***Utgitt: 16. februar 2004 
***Listeplass: #61 (UK Singles Chart)

## Eksterne lenker
*
Gintel

**Gintel AS** er et norsk IT-selskap med hovedkontor i Trondheim, som utvikler programvare og applikasjoner for telekommunikasjon og nett-sentriske applikasjoner for mobiltelefoni. Hovedproduktet er PBXer for mobil- og fastnett, samt VPN-løsninger. Selskapets løsninger benyttes av over 10 millioner daglige brukere. 

Gintel ble eget selskap i 2001, etter å ha sprunget ut av Telenors forskningsavdeling. Telenor er fortsatt en viktig kunde, ved siden av Talkmore, Ice Communication Norge, Swisscom og andre teleselskaper.

Administrerende direktør er Frode M. Thulien

## Eksterne lenker
* Gintel hjemmeside
Al-Bireh

**al-Bireh** eller **el-Bira** (arabisk: ; hebraisk: ) er en palestinsk by på Vestbredden, som støter til Ramallah, 15&nbsp;km nord for Jerusalem. Den befinner seg på en sentral rygg som løper gjennom Vestbredden og Israel, og er 860&nbsp;m over havet, med et samlet areal på 22,4&nbsp;km. Byens navn betyr «vannbrønn», og kommer av områdets mange brønner og kilder.

## Referanser
Tamal

En **tamal** (fra nahuatl *tamalli*) er en tradisjonell matrett fra Mexico og Mellom-Amerika. Tamales ble laget i dette området lenge før spanjolene erobret området på 1500-tallet.

## Tilberedning
En tamal lages av maismasse som pakkes inn i dekkbladene på maisen eller i bananblader. Deretter blir den dampet, slik av maismassen sveller og blir gjennomkokt. Det brukes mest maisblader i høylandet, mens bananblader er mer vanlige i lavlandet.

## Fyll
Tamalene fylles gjerne med en chilisaus. Enten *salsa verde* laget av grønne tomater og grønn chili, eller *salsa roja* laget av vanlige tomater og rød chili. Det er også vanlig å fylle tamalene med kjøtt eller ost.

Søte tamaler fylt med vanilje eller jordbær serveres gjerne som dessert.

## Bruk
Tamales tilberedes ofte i hjemmene, men selges også på gatene som hurtigmat. I Mexico spiser man tradisjonelt tamales til candelaria, kyndelsmesse, mens tamales gjerne er julemat i Costa Rica. I Costa Rica bruker man typisk Salsa Lizano til Tamales.

## Referanser
Jenin

**Jenin** (arabisk: ; hebraisk: ) er en by i guvernementet Jenin i Samaria på Vestbredden. Guvernementet er Palestinas største landbruksområde.

Jenin kan også vise til flyktningleiren med samme navn.

## Referanser


## Eksterne lenker
*
Relasjonelt substantiv

**Relasjonelle substantiv** er en ordklasse som fins i noen språk. Relasjonelle substantiv karakteriseres ved at de fungerer syntaktisk som substantiv, men inneholder også betydninga til preposisjoner. Konstruksjoner som kan klassifiseres som relasjonelle substantiv finner man i mange språk, men konseptet er vanligst i mesoamerikanske språk. Språk som bruker relasjonelle substantiv er blant annet mayiske språk, mixe-zoqueanske språk og oto-mangiske språk.

Et relasjonelt substantiv er grammatisk sett et vanlig substantiv, men fordi betydninga mer uttrykker en romlig eller tidsmessig relasjon enn en «ting», brukes det til å uttrykke lokalisasjon, bevegelse og andre relasjoner på samme måte som preposisjoner og postposisjoner gjør i de språka hvor de fins. Et relasjonelt substantiv «eies» av et annet substantiv og uttrykker relasjonen mellom «eieren» og et tredje substantiv. For eksempel kunne man sagt «koppen er bordet dets-overflate», hvor «dets-overflate» er et relasjonelt substantiv som uttrykker plasseringa til noe som står på en flat overflate.

Et eksempel fra klassisk nahuatl:
::*Ca ī-pan petlatl in mistōn*
::Være dets-på matte katten
::«Katten er på matta»

Relasjonelle substantiv blir ofte avleda fra ord for kroppsdeler, slik at for eksempel for å si «inni», sier man «magen dens», eller for å si «oppå», sier man «ryggen dens».

## Eksterne lenker
* The use of Relational Nouns in Chickasaw and Zapotec Relasjonelle substantiv på chickasaw og zapotekisk
Aha Shake Heartbreak

***Aha Shake Heartbreak*** er det andre albumet til Kings of Leon. Det ble utgitt i november 2004 i Storbritannia og i februar 2005 i USA. 

Selv om bandet aldri hadde hatt mange tilhengere, ble albumet møtt med rosende omtale og ble strålende mottatt blant Kings of Leons-fans. Sanger som «Milk», en akustisk låt som fremhevet Caleb Followills stemme, «King of the Rodeo», som fremhevet høydepunktene av samspillet av de to gitarene, og den latinske sluttsatsen til introduksjonslåta «Slow Night, So Long». Bandet kommenterte albumet med «if *Youth and Young Manhood* was the party, *Aha Shake Heartbreak* is hangover.» («hvis *Youth and Young Manhood* var festen, er *Aha Shake Heartbreak* bakrusen.»)

«The Bucket», «Four Kicks» og «King of the Rodeo» ble utgitt som singler i Storbritannia.

Coveret på den originale versjonen av albumet var med en hvit bakgrunn og en orkidé, den andre versjonen hadde en svart bakgrunn med en annen type orkidé. Den andre inneholdt også bonussporet «Where Nobody Knows», og på begge albumene var blomsten plassert i en assossiasjonskapende seksuell posisjon.

Tittelen på albumet kommer fra teksten til den tredje låta, «Taper Jean Girl».

Det er også et fotografi, gjemt under den hvite plasten av det andre sorte coveret, av bandmedlemmene som barn.

## Sporliste
Alle sangene ble skrevet av Caleb Followill, Nathan Followill, Jared Followill og Matthew Followill.
# «Slow Night, So Long» – 3:54
# «King of the Rodeo» – 2:25
# «Taper Jean Girl» – 3:05 
# «Pistol of Fire» – 2:20 
# «Milk» – 4:00
# «The Bucket» – 2:55
# «Soft» – 2:59
# «Razz» – 2:15
# «Day Old Blues» – 3:32 
# «Four Kicks» – 2:09
# «Velvet Snow» – 2:10
# «Rememo» – 3:20
# «Where Nobody Knows» (bonusspor på utgivelse i Storbritannia) – 2:23

Som bandets debutalbum *[[Youth and Young Manhood]]*, ble også *Aha Shake Heartbreak* spilt inn med produsenten Ethan Johns (Ryan Adams, Ben Kweller) i hans *3 Crows*-studio i Los Angeles, der The Beatles' gamle Abbey Road-mixebord ble tatt i bruk. Nok en gang hadde bandets mentor og velkjente låtskriver/produsent Angelo Petraglia laget en ny samprodusjon. 

## Singler
***«The Bucket»**
**Utgitt: 25. oktober 2004 
**Listeplass: #16 (UK Singles Chart)#23 (US Modern Rock)#28 (Irish Singles Chart)
***«Four Kicks»**
**Utgitt: 17. januar 2005
**Listeplass: #24 (UK Singles Chart)#28 (Irish Singles Chart)
***«King of the Rodeo»**
**Utgitt: 11. april 2005
**Listeplass: #41 (UK Singles Chart)

## Eksterne lenker
*
Imsa

**Imsa** er ei elv i Imsdalen i Stor-Elvdal kommune i Innlandet. Den er varig vernet mot kraftutbygging. Elva er  lang, og har et nedbørfelt på . Middelvannføringen ved munningen er .

Elva begynner ved Botnemyrene på 890 moh, øst for fjellet Imsdalsvola i Ringebu kommune. Den kalles her Østre Botnebekken og renner mot sør og møter Vestre Botnebekken som kommer fra vestsida av Imsdalsvola. Ved Rundhalla renner Botnebekken ned i en dyp og trang dal, løper sammen med flere andre bekker og danner Rundhallåa, som renner mot sørøst. Rundhallåas dal er dyp, men blir bredere og flatere ned mot Nordre Imssjøen. Fra vest kommer sideelva Åsta, som løper sammen med Rundhallåa rundt 1&nbsp;km før munningen i Nordre Imssjøen (619 moh). Fra Nordre Imssjøen går den korte elva Stuva til Søre Imssjøen (616 moh), hvor også sideelvene Orma og Samdøla munner ut.

Hovedelva Imsa har utløp fra Søre Imssjøen sør for Imsoskampen, og renner først et kort stykke mot øst før den vender mot sørøst ned gjennom Imsdalen. Den øvre delen av dalen er slakk, men lenger nede blir den brattere og elva skjærer seg ned i løsmassene som dalen her består av. Hele Imsdalen er skogkledt og det går skogsbilveier langs elva og dalsidene. Fra sør kommer sideelvene Eldåa og Langgårds-Eldåa, og fra nord Leiråa og Røkkåa.

Elva munner ut i Glåma ved Imsroa, hvor den har dannet en stor vifte av løsmasser som har presset Glåmas løp helt over til østsiden av dalen. Imsa har ofte vært utsatt for skadeflommer, og på grunn av dette er elva nå på de nederste 2&nbsp;km ført i en rett kanal gjennom det tidligere elvedeltaet. Kanalen ble påbegynt i 1934 som nødsarbeid.

Med unntak av inngrepene som følge av skogsdriften er Imsas nedbørfelt stort sett uberørt. Det er bebyggelse kun på de nederste 3&nbsp;km. Området har derfor stor verdi som jakt-, fiske- og friluftsområde, både for lokalbefolkningen og tilreisende.

Vassdraget ble i 2005 vernet mot kraftutbygging gjennom Supplering av Verneplan for vassdrag.

## Referanser
Susanna and the Magical Orchestra

**Susanna and the Magical Orchestra** er en norsk duo bestående av Susanna Wallumrød på vokal og elektronikk og Morten Qvenild på diverse akustiske og elektroniske tangentinstrumenter.

Duoen ble startet i 2000, og de debuterte på Nattjazz i 2001.  Deres første album *[[List of Lights and Buoys]]* ble utgitt av Rune Grammofon i 2004. For albumet ble de nominert til Spellemannprisen 2004 i åpen klasse og Alarmprisen 2005 i klassen årets jazzalbum. De ga senere ut albumet *[[Melody Mountain]]* i 2006 og *[[3 (album)|3]]* i 2009. De fremfører både egne komposisjoner og coverlåter, alt innenfor rammene av sitt særegne musikalske uttrykk. Artister de har covret er blant annet AC/DC, Joy Division, Kiss og Prince.

Susanna Wallumrøds låt «Believer» fra deres første album ble brukt i TV-serien Grey's Anatomy, det ble også duoens versjon av «Love Will Tear Us Apart» i seriens tredje sesong og i tredje sesongen av TV-serien *[[Skins]]* (episode 6).

## Diskografi
*
*
*
*

## Referanser


## Eksterne lenker
* 
* 
* 
*